LT
2022 1 17
Europos Sąjungos oficialusis leidinys
C 24/47
2021 m. lapkričio 10 d. pareikštas ieškinys byloje Sunrise Medical ir Sunrise Medical Logistics / Komisija (Byla T-721/21) (2022/C 24/61) Proceso kalba: anglų Šalys Ieškovės: Sunrise Medical BV (Amsterdamas, Nyderlandai), Sunrise Medical Logistics BV (Amsterdamas), atstovaujamos advokatų L. Ruessmann ir J. Beck Atsakovė: Europos Komisija
Reikalavimai Ieškovės Bendrojo Teismo prašo: — panaikinti visą 2021 m. rugpjūčio 6 d.
Komisijos įgyvendinimo reglamentą (ES) 2021/1367 nuo jo įsigaliojimo dienos, — priteisti iš Europos Sąjungos Komisijos bylinėjimosi išlaidas.
Ieškinio pagrindai ir pagrindiniai argumentai Grįsdamos ieškinį dėl 2021 m. rugpjūčio 6 d.
Komisijos įgyvendinimo reglamento (ES) 2021/1367 (1), panaikinimo ieškovės remiasi trimis pagrindais. 1.
Pirmasis ieškinio pagrindas grindžiamas Sutarčių ar bet kokių su jų taikymu susijusių normų pažeidimu.
Pirma, ieškovės teigia, kad Komisija netinkamai taikė teisės aktus, nes neatsižvelgė į Jungtinių Tautų neįgaliųjų teisių konvenciją.
Antra, Komisija neatsižvelgė ar nepakankamai atsižvelgė į šios konvencijos įgyvendinimą Europos Sąjungos teisėje, konkrečiai kalbant, kaip ji taikyta byloje C-198/15, Invamed Group ir kt. (2), ir taikė klaidingą neįgalumo sąvoką.
Ginčijamame reglamente skiriamas dėmesys nereikšmingiems kriterijams, įtvirtintiems teisės aktuose, priimtuose anksčiau nei 2009 m. lapkričio 26 d.
Tarybos sprendimas (3) ir Jungtinių Tautų neįgaliųjų teisių konvencija. 2.
Antrasis ieškinio pagrindas grindžiamas akivaizdžia klaida, kaip ji suprantama pagal sprendimą byloje C-463/98 Cabletron (4).
Ieškovės teigia, kad buvo atsižvelgta į nereikšmingus teiginius ir jais remiamasi nustatant, kad ginčijamame reglamente nurodytas gaminys (ginčijamo reglamento priedo 3 grafa) turi būti klasifikuojamas priskiriant jį prie KN 8703 pozicijos, o ne KN 8713 pozicijos.
Be to, Komisija klaidingai klasifikavo gaminį, nes jis, laikantis byloje C-198/15 Invamed Teisingumo Teismo pateiktų gairių, turėtų būti priskiriamas prie KN 8713 pozicijos. 3.
Trečiasis ieškinio pagrindas grindžiamas esminių procedūrinių reikalavimų pažeidimu, konkrečiai kalbant, procedūrinės taisyklės, kuria siekiama užtikrinti, kad priemonės būtų formuluojamos rūpestingai, o šios taisyklės laikymasis gali turėti įtakos priemonės turiniui.
(1) (2) (3) (4)
Komisijos įgyvendinimo reglamentas (ES) 2021/1367 2021 m. rugpjūčio 6 d. dėl tam tikrų prekių klasifikavimo Kombinuotojoje nomenklatūroje (OL L 294, 2021, p. 1).
2016 m. gegužės 26 d Sprendimas Invamed Group Ltd ir kt. / Commissioners for Her Majesty’s Revenue & Customs, C-198/15, EU: C:2016:362.
2009 m. lapkričio 26 d Tarybos sprendimas dėl Jungtinių Tautų neįgaliųjų teisių konvencijos sudarymo Europos bendrijos vardu (2010/48/EB) (OL L 23, 2010, p. 35).
2001 m. gegužės 10 d.
Sprendimas Cabletron Systems Ltd v The Revenue Commissioners, C-463/98, EU:C:2001:256.